Anika Smit-moordsaak: Verdagte weer in hof - Maroela Media
Anika Smit-moordsaak: Verdagte weer in hof
André van Wyk (24). Foto: Phillip Bruwer
André van Wyk (24), wat aangekla word van die moord op Anika Smit (17), sal na verwagting Dinsdag in die Pretoria-Noord-landdroshof verskyn.
Die hof het tydens Van Wyk, wat teregstaan op aanklagte van moord, verkragting en lykskending, se vorige hofverskyning op 15 Desember gehoor hy was nie geestesversteurd toe Anika ses jaar gelede vermoor is nie. Daar is ook vasgestel dat hy geskik is om verhoor te word.
Die bevinding is gemaak nadat hy vir 50 dae sielkundige waarneming by die Weskoppies- psigiatriese hospitaal in Pretoria ondergaan het.
Van Wyk se verdediging het toe aangedui hulle gaan nie in dié stadium om borgtog aansoek doen nie. Van Wyk het die feestyd agter tralies in die Kgosi Mampuru-gevangenis in Pretoria deurgebring.
Die saak is toe tot 17 Januarie uitgestel. Daar word nog vir die uitslae van DNS-toetse gewag.
EFF dreig om self boer in hegtenis te neem
[Foto’s] Brand op Tafelberg saai paniek
Genade dit is 6 jaar later. Die arme ouers van Anika wat nie tot ruste kan kom nie. Ek is jammer vir julle en hoop dat die saak spoedig afgehandel sal word en die skuldige vir baie lank weggesit sal word.
Hoop die monster kry wat hom toekom.